text: La setmana passada es va inaugurar la remodelació de la Plaça Eivissa al barri d'Horta. Com ja sabeu aquest és possiblement l'espai més emblemàtic del barri i per això el mandat passat, l'equip de govern amb ICV-EUiA al davant, i a proposta d'ERC, vam impulsar un procés participatiu que ha permès escoltar la veu de molta gent del barri sobre com havia de ser la plaça. La participació ciutadana hauria de ser una forma permanent de relació amb els barris i en aquest sentit valorem positivament haver impulsat aquest procés. La inauguració va tenir un caràcter festiu i popular i va aplegar a moltes de les entitats del barri. Cal destacar també l'exposició fotogràfica de Joan Termes al vestíbul del Metro.
  La inauguració oficial també va venir marcada per la mobilització ciutadana en contra de la reforma prevista a la plaça Botticelli. Així mentre la Regidora feia el seu discurs, membres de la plataforma li van donar l'esquena en senyal de protesta.